राजस्थान रॉयल्स को हराने के बाद बोले- हमने कम रनों की भरपाई बेहतर बॉलिंग से की
Rahul Credits Bowlers as Lucknow Super Giants Beat Rajasthan Royals by 10 Runs. Follow Indian Premier League Latest Match Updates On Dainik Bhaskar. IPLके 16वें सीजन में लखनऊ सुपर जायंट्स ने राजस्थान रॉयल्स को उसके घरेलू मैदान पर 10 रन से हराया। यह लखनऊ की IPL में राजस्थान पर पहली जीत है।
IPLके 16वें सीजन में लखनऊ सुपर जायंट्स ने राजस्थान रॉयल्स को उसके घरेलू मैदान पर 10 रन से हराया। यह लखनऊ की IPL में राजस्थान पर पहली जीत है। जीत के बाद लखनऊ सुपर जायंट्स के कप्तान केएल राहुल ने कहा कि यहां ओस नहीं थी। इसलिए दोनों टीमों के लिए बराबर मौके थे।
उन्होंने आगे कहा- जब यहां मैच खेलने आए तो हमें लगा कि यहां पर स्कोर 180 रन का हो सकता है। हमने 10 रन कम बनाए। यहां पर गेंद थोड़ी नीची रह रही थी। इसलिए हमने पावर प्ले में खुद को समय दिया। अगर हम थोड़ा और बेहतर खेलते तो 170 रन भी मिल जाते। पर हमारे गेंदबाजों ने शानदार प्रदर्शन किया और हमें मैच में बनाए रखा। हमें पता था कि उनकी ताकत टॉप चार बल्लेबाज हैं, इसलिए हमें उन्हें आउट करने के लिए योजना बनाने की जरूरत थी।
पहले बल्लेबाजी करते हुए लखनऊ ने बनाए 154 रन
राजस्थान ने टॉस जीतकर बॉलिंग चुनी। लखनऊ ने पहले बल्लेबाजी करते हुए 20 ओवर में 7 विकेट पर 154 रन बनाए। जवाब में राजस्थान के बल्लेबाज 20 ओवर में 6 विकेट पर 144 रन ही बना सके।
राहुल-मेयर्स के बीच 82 की साझेदारी
कप्तान केएल राहुल और काइल मेयर्स ने धीमी शुरुआत के बाद 65 गेंद पर 82 रनों की साझेदारी की। इस साझेदारी ने टीम को धीमी, लेकिन मजबूत शुरुआत दिलाई। यहां केएल राहुल आउट हुए। राहुल के पीछे- पीछे आयुष बडोनी भी पवेलियन लौट गए। मेयर्स ने मौजूदा सीजन का तीसरा अर्धशतक जमाया। उन्होंने 40 बॉल में फिफ्टी पूरी की। उन्होंने 42 बॉल पर 51 रनों की पारी खेली। इस पारी में 4 चौके और 3 छक्के शामिल थे। वहीं राहुल ने 32 गेंदों पर 39 रन बनाए।
अश्विन-आवेश रहे अपनी टीम की ओर से सफल गेंदबाज
राजस्थान रॉयल्स के लिए सबसे सफल गेंदबाज भारतीय अनुभवी स्पिनर रविचंद्रन अश्विन रहे। उन्होंने अपनी टीम के लिए चार ओवरों की गेंदबाजी करते हुए 23 रन पर सर्वाधिक दो विकेट हासिल किए। वहीं लखनऊ सुपर जायंट्स के लिए सबसे सफल गेंदबाज आवेश खान रहे। उन्होंने चार ओवरों की गेंदबाजी करते हुए 25 रन खर्च कर तीन विकेट चटकाए।